རྒྱལ་བ་གཡུང་ནི།
དེ་ལ་རྗེ་རང་བྱུང་རྡོ་རྗེས་བསྟན་པ་གཏོད་པར་དགོངས་པ་ནི། རྟོགས་ལྡན་ཆེན་པོ་གྲགས་སེང་བ་
ཡིན་ཀྱང༌། བདེ་ཆེན་གྱི་གདན་སར་བསྐོས་པ་མ་མཛད་པ་དང༌། ཡང་ཀཾ་པོ་གནས་ནང་དུ་འབྱོན་པར་
བཀས་བསྐུལ་ནས་བྱོན་པ་ན། ལམ་དུ་གཟིམ་དྲིལ་དཀར་མོ་མཚུར་མདའི་རི་ལ་འཛེགས་པ་མ་ཟློག་ནས།
རི་སྟེང་གི་སྤང་ཐང་སྤྲོ་བའི་ཆུ་མིག་རྩར་ཉལ་འདུག་པས། དེར་ཐུགས་ཕེབ་ནས་ཐོག་མར་ཚ་བ་མཛད། དེ་
320

ནས་གདན་ཕབ་སྟེ། རྟེན་འབྲེལ་གྱིས་གནས་ནང་དུ་བཏགས་ནས། མཚུར་གནས་ནང་ཁོ་ནར་བཞུགས་པ་
ཤར་བས། སྐུ་སྐྱེ་བ་ཕྱི་མ་དང་མཇལ་མ་ཐུབ། དེས་ན་ཟུང་འཇུག་མའི་བརྒྱུད་ལ་བཞུགས་པ་ནི། རྒྱལ་བ་
གཡུང་ཡིན་ཏེ།
རུ་ལག་གི་ཚོང་དུས་མགུར་མོའི་ལྷོ་ཕྱོགས་ཞ་ལུ་གསེར་ཁང་གི་བྱ་འདབ་འོག་ཏུ་སྔགས་
གཡུང་གི་བརྒྱུད་འཛིན་ཇོ་སྲས་དབུལ་པོ་ཞིག་གི་སྲས་སུ་
རྙིང་མའི་ནུས་ལྡན་བར་མ་ཆད་པར་བྱུང་བའི།
པོ་
ཆོ་
ཤིང་སྤྲེལ་ལ་འཁྲུངས། མཚན་རྡོ་རྗེ་འབུམ་ཆུང་ངུའི་དུས་ནས་ཡབ་ཆོས་རྣམས་ལ་སྦྱངས། ཡུམ་གྱིས་ཁྲིད་
ནས་ཚོང་དུས་བོན་གྲོང་དུ། ཁྲོ་ཕུའི་མཁན་ཆེན་བསོད་ནམས་སེང་གེ་ལས། སྐྱབས་གསུམ་འཛིན་ པའི་
དགེ་བསྙེན་གྱི་སྡོམ་པ་ནོས། དགུང་ལོ་བཅོ་ལྔ་བཞེས་ནས་འུག་པ་ལུང་དུ་མདའ་དང༌། ཟུར་དང༌། འབའ་
ལ་ སོགས་ པའི་ བླ་ མ་ རྣམས་ བསྟེན། རྒྱུད་ དང་ སྒྲུབ་ ཐབས་ མན་ ངག་ མང་ དུ་ གསན་ ཞིང་ ། བསྐྱེད་
རྫོགས་ལ་སྦྱངས། དེར་ལོ་གསུམ་སོང་ནས་ཟུར་ཆོས་པའང་ལོ་གསུམ་མཛད། ཞ་ལུའི་གྲྭ་སར་མཁན་སློབ་
གཉིས་ ལས་ ཕར་ ཚད་ བསྡུས་གསུམ་དང༌། ཟུར་གྱི་དྲུང་པ་ལས་མངོན་ པ་ ཀུན་ བཏུས་ ལ་མཁས་ པར་
མཛད། གཞན་ཡང་དམ་པ་འགའ་ཞིག་བསྟེན་ཅིང༌། གསར་རྙིང༌གི་སྔགས་པ་ལ་ཡོན་ཏན་ཆེ་བར་ཧོར་
ཡུལ་ཚུན་ཆད་དུ་གྲགས་པས། ཧོར་རྒྱལ་པོས་མི་ཆེན་སཾ་ག་ཏ་མངགས་ནས་སྐུ་རིམ་དུ་སྤྱན་དྲངས།
བྲང་ཤོང་ཏོར་གུ་ལུག་གན་དང་མཇལ། རྒྱལ་པོའི་ལུང་གིས་ཟིར་འུར་རྡོར་སྲིད་པ་མ་མོའི་སྤྱི་མདོས་ཆེན་
མོ། སྔགས་ པ་ ལྔ་ བརྒྱ་ ཙམ་ གྱིས་ཟླ་བ་གསུམ་དུ་བསགས། ཟླ་གཅིག་ ཏུ་ བསྒྲུབ་ ནས་ བཏང་ བས།
འཕྲུལ་དང་ངོ་མཚར་མང་དུ་བྱུང༌། བུམ་ཆུ་རྒྱལ་བུ་ཀུ་ཤ་ལ་ལ་དྲངས་པས་ཐུགས་ཤིན་ཏུ་མཉེས། ཁོལ་
ནའུ་ཞེས་པར་ཐན་པ་ཆེན་པོ་བྱུང་བར་གོང་མའི་བཀས་ཆར་པ་འབེབས་སུ་བཅུག་པས། ཇི་ལྟར་འདོད་
པའི་ཆར་ཆེན་པོ་ཕབ། ཏི་ཤྲཱི་སངས་རྒྱས་དཔལ་གྱིས། འདི་ལྟ་བུའི་སྔགས་པ་ནི། བནྡེ་བོན་པོ་ཟིམ་ཤིང་
སོགས་ཐམས་ཅད་ལ་མཁོ་བས་རིས་མེད་སུ་བཀུར་ཞིག ཅེས་བདག་རྐྱེན་མཛད། དེའི་དབྱར་ཕོ་བྲང་ཆེན་
པོ་ཤོང༌ཏོ༌དང༌། དགུན་ཏའི་ཏུར་ཕེབ། དཔྱིད་ཀར་རྒྱལ་པོ་ཕྱག་ཕྱིར་འུར་རྡོར་བྱོན། གཞན་ཡང་ཨ་ལན་
ཐེག་མ་དང༌། ཕོ་བྲང་ཅང་ཏོ་སོགས་སུ་ཕེབ་ནས། ཟློས་གར་དང༌། མིག་འཕྲུལ་དང༌། རོལ་མོ་ལ་སོགས་
པའི་ལྟད་མོའི་ཚོགས་བསམ་གྱིས་མི་ཁྱབ་པ་གཟིགས་པས། ཆོས་ཐམས་ཅད་སྒྱུ་མ་ལྟ་བུར་རྟོགས། ཆོས་
ཁོ་ན་ལ་ཐུགས་གཞོལ་ཡང༌། རྒྱལ་པོས་མ་གནང༌། རྒྱལ་པོ་གཤེགས་ནས་བོད་དུ་བྱོན། ཡུམ་གྱི་བཀའ་མ་
་པར་ཇོ་མོ་ཞིག་བཞེས་པས། ལོ་གཉིས་ནས་སྲས་གཅིག་བྱུང་མ་ཐག ། འདི་ལ་ཡུམ་གྱིས་སེམས་ཀྱི་
ཟློག་
C
321

གཏད་སོ་གྱིས་ཤིག གསུངས་ཏེ། དེ་མ་ཐག་རབ་ཏུ་འབྱུང་བར་དགོངས་ནས། ཕྱག་རྫ་ས་ཐམས་ཅད་ངོ་
ཤེས་གྲོགས་པོ་སོགས་སུ་ལ་ཡང་མ་གནང་བར་ཡུམ་ཁྲིད་དེ་ས་སྐྱ། ཁྲོ་ཕུ། ཞ་ལུ། གསང་ཕུ་སོགས་དགེ་
འདུན་གྱི་སྡེ་ཐམས་ཅད་དུ། འགྱེད་དང༌། འབུལ་བ་མཛད། ཡུམ་རང་བསྔོ་བ་ཞུར་བཅུག ཞ་ལུའི་སྐོར་
ཁང་ལོགས་ལ་སངས་རྒྱས་སྟོང་རྩ་བཞེངས། དེ་ནས་ཤིང་སྟག་དབྱར་འབྲིང་པོའི་ཚེས་གསུམ་ལ། ཆོས་
ལུང་འཚོགས་པ་སྟག་མཁར་དུ། དབྱར་གནས་མཛད་པའི་ཚེ། མཁན་ཆེན་གྲགས་གཞོན་པ་ལས་རབ་ཏུ་
བྱུང་ཞིང༌། དད་དགེ་སུམ་ཅུའི་དབུས་སུ་ཆིག་རྫོགས་མཛད། རབ་ཏུ་བྱུང་བའི་མཚན་རྡོ་རྗེ་དཔལ། སླར་
ཡང་ཐོས་བསམ་སྒོམ་གསུམ་ལ་བརྩོན་པ་བསྐྱེད་པའི་གོ་ཆ་ཆེན་པོ་བཞེས་ནས། མཁས་གྲུབ་ཀྱི་ཡོངས་
འཛིན་དུ་མ་བསྟེན་ནས་གངས་ཅན་འདིར་བཞུགས་སོ་འཚལ་གྱི་དབང་ཁྲིད་མན་ངག་བཤད་ཀ་སོགས།
་གཙོ་
འདི་མ་གསན་པ་མེད་པ་ལྟ་བུར་མཛད། ཁྱད་པར་རྗེ་རང་བྱུང་བ་ལས་གདམས་ངག་ཐམས་ཅད་རྫོགས་
པར་གསན་ཏེ། ཐུགས་དམ་ཁྱད་པར་ཅན་འཁྲུངས། ཕུང་པོ་རི་པོ་ཆེ། མོན་སྤ་གྲོ་སོགས་སུ་སྒྲུབ་པ་
བོར་མཛད་པས། མཆོག་གི་གྲུབ་པ་བརྙེས། མོན་སྤ་གྲོར་བྱོན་ནས་ཐུགས་དམ་གྱི་རྩལ་ཆེན་པོ་བྱུང་ ་བའི་
དོན་ལ། མཉམ་མེད་རྒྱལ་བ་གཡུང་སྟོན་པས། ། །ཞེས་བྱ་བ་ལ་ སོགས་པའི་མགུར་ཡང་གསུངས། རྒོད་
སྒྲོས་ཆུའི་གྲོད་པ་དུམ་བུར་བཅད་ཀྱང༌། ཆུ་མི་འབོ་བ་དང༌། ལྕགས་བསྲེགས་བླངས་ཀྱང་མི་འཚིག་པ་
དང༌། རྩིག་པ་ལ་རྡོ་དྲུག་སྦྱོར་གྱི་ཞལ་བ་བྱས་པས། རྩིག་པ་བྲག་ཆེན་པོ་གཅིག་ཏུ་འགྱུར་བ་ལ་སོགས་
པའི་རྟེན་འབྲེལ་མང་པོ་ཡང་མཁྱེན། གཡག་སྡེ་པཎ་ཆེན་གྱིས་དབུས་གཙང་གི་མཁས་པ་ཀུན་ལ་དྲི་ཡིག་
བསྐུར་ སུས་ ཀྱང་ ལན་ མ་བྱུང་བ་ལ་ལན་མཛད་པ་དང༌། སྔགས་ཀྱི་སངས་རྒྱས་དང༌། མཚན་ཉིད་ ཀྱི་
སངས་རྒྱས་གཉིས་ཀྱི་ཁྱད་འབྱེད་མཛད་པ་གཟིགས་པས། ཤིན་ཏུ་དད་དེ་དཔོན་སློབ་བཅོ་ལྔས་ཕུང་པོ་རི་
བོ་ཆེར་བྱོན་ཏེ། ཞབས་ལ་གཏུགས། སྐུ་ཚེ་དེ་ཉིད་ལ་གསན་བསམ་ཇི་ལྟར་མཛད་པའི་ཚུལ་ཡང༌། དེ་ཉིད་
ཀྱི་གསུང་ལས་འདི་ལྟར་འབྱུང་སྟེ། ཆུང་དུས་རང་གི་ཕ་ལས་ཀློག་ཡིག་དང༌། །གསང་སྔགས་རྙིང་མའི་སྒྱུ་
འཕྲུལ་ཞི་ཁྲོ་དང༌། །གནས་བསྲེག་ཚེ་སྒྲུབ་ན་རག་སྐོང་ལ་སོགས། །བདག་དོན་གཞན་དོན་དབྱངས་དང་
ཕྱག་བཞེས་ཅན། །ཆོག་ཁྲིགས་ལས་ཀྱི་ཁ་ཚར་ཚང་བར་བསླབ། །ཇོ་མོ་ལྕམ་གྱི་ལུགས་ཀྱི་ཚེ་སྒྲུབ་དང༌། །
ཕྱག་ ན་ རྡོ་ རྗེ་ མདོ་ ལུགས་ སྒོམ་ ལུང་ཐོབ། ། །རྡོ་རྗེ་ཕུར་པ་རྩ་བ་སོར་བཞག་ དང་ ། །མན་ངག་ དྲུག་
དབྱངས་དང་ཕྱག་བཞེས་བཅས། །གཞན་ཡང་མངའ་བདག་པ་དང་ཆོས་དབང་གི །ལུགས་ཀྱི་གུ་རུ་པདྨའི་
322

བྱིན་རླབས་ཐོབ། །དེ་ནས་བཅོ་ལྔའི་ལོ་ལོན་དུས་སུ་ནི། །མཁས་གྲུབ་རྩོད་མེད་ཉི་ཟླ་ལྟར་གྲགས་པ། །
ཟུར་ཆེན་ཤཱཀྱ་འབྱུང་གནས་ཞེས་གྲགས་པའི། །གདན་ས་དཔལ་ལྡན་འུག་པ་ལུང་དུ་ཕྱིན། མདའ་ཏིག་
ཆོས་ཀྱིས་ཤཱཀྱའི་བརྒྱུད་འཛིན་པ། །གསང་སྔགས་རྙིང་མའི་དགེ་བའི་བཤེས་གཉེན་མཆོག །མདའ་སྟོན་
ཤཱཀྱ་འཕེལ་གྱི་ཞབས་ལ་གཏུགས། །གསང་བ་སྙིང་པོའི་རྒྱུད་ལ་ནན་ཏན་བྱས། །བཅུ་བདུན་ལོ་ལ་བཤད་
གསར་ཟུར་ཆོས་གཉིས། །ལྷན་ཅིག་བྱས་ནས་ལོ་འགའི་བར་ དུ་བཤད། །སློབ་དཔོན་སྒེག་པ་རྡོ་རྗེས་
མཛད་པ་ཡི། །དམ་ཚིག་གསལ་བཀྲ་ཉན་ཞིང་གཞན་ལའང་བཤད། །བདུད་རྩི་འཁྱིལ་པ་འཆི་མེད་རྒྱུད་
ལས་ནི། །གསུངས་པའི་ཚེ་ཡི་སྒྲུབ་པའི་སྒྲུབ་དབང་ཞུས། །སྒྱུ་འཕྲུལ་ལུགས་ཀྱི་ཞི་ཁྲོ་རབ་གནས་ཀྱི། །
ཕྱག་ལེན་སྐུ་གསུང་ཐུགས་ཀྱི་རྟེན་རྣམས་དང༌། །གཞན་ཡང་ཐལ་ཆེན་རབ་གནས་ལས་སྒོམ་དང༌། །བུམ་
པ་ལ་སོགས་ཡན་ལག་རབ་གནས་སོགས། །སྐུ་གསུང་ཐུགས་ཀྱི་རབ་གནས་ཆོག་ཁྲིགས་རྣམས། །ཕྱག་
ལེན་ཚང་བ་ལྷག་མ་མེད་པར་ཞུས། །འགྱོད་ཚངས་བཤགས་པ་ན་རག་དོང༌སྤྲུག་དང༌། །མ་མོ་སྲིད་པ་
བེམས་ཀྱི་མདོས་ཆེན་དང༌། །དེ་ཡི་མིང་པོ་སྲིད་པ་ཕོ་མདོས་བཅས། །དེ་ཡི་མདོས་འཁོར་ཕྱོགས་བཞིའི་
མདོས་ཆེན་བརྒྱད། །ཤར་དུ་དཀར་མོ་དབུ་དགུའི་མདོས་དང་ནི། །དེ་ཡི་མིང་པོ་རྒྱལ་པོ་རྩེ་མདོས་བཅས། །
ལྷོ་རུ་སྨུག་མོ་དབུ་ལྔའི་མདོས་དང་ནི། །དེ་ཡི་མིང་པོ་གཤིན་རྗེ་འཆར་ཀའི་མདོས། །ནུབ་ཏུ་དམར་མོ་ཙ་
མུན་ཏི་དང་ནི། །མིང་པོ་བཙན་སིལ་སྟོང་གི་མདོས་སུ་བཅས། །བྱང་དུ་མཚོ་སྨན་རྒྱལ་མོའི་གུར་མདོས་
དང༌། །མིང༌པོ་གནོད་སྦྱིན་སྟོང་གི་མདོས་དང་བཅས། །དེ་དག་མ་མོ་སྲིད་པ་རྒྱུད་ལུང་གི །ཡན་ལག་མ་
མོའི་ སྤྱི་ རྒྱུད་དུ་ གྲགས་ པ། ། །སྲིད་ པ་ བེམས་ དང་ ཙིཏྟ་ རཀྟ་ དང་ ། མཁའ་ ལ་ སྐར་ ཚོགས་ རྣམས་ ལས་
གསུངས་པ་ཡི། །མ་མོའི་མདོས་ཆེན་བསྔོ་བ་རྒྱས་འབྲིང་གསུམ། །བསྔོ་བ་རྒྱས་པ་བཤད་མ་ཐག་པ་
སྲིད་པ་བེམས་ཆེན་མདོ་འཁོར་བཅས་པ་ཡིན། །བསྔོ་བ་འབྲིང་པོ་ཡང་འགབ་མ་བཞི་ཡིན། །བསྔོ་བ་
བསྡུས་པ་སྲིད་པའི་སྤྱི་མདོས་ཡིན། །དེ་ཡང་མདོས་འཁོར་ཕྲན་དང་བཅས་རྣམས་ནི། །སྲིད་པ་གཡུལ་
ཟློག་ཟླ་རྒྱས་ཚེ་ཡི་མདོས། །དཀར་མོ་དལ་སྐྱོང་མཁྲིས་པ་ལངྒ་ཡི། །གསེར་མདོས་དང་ནི་ཤ་ཁྲག་བེམས་
གླིང་མདོས། དམུ་ཆུ་གྲོད་པའི་རྫིང་མདོས་ལ་སོགས་པ། །མ་མོ་བྱོལ་ཟོར་དཔོན་གཡོག་གསུམ་པ་དང༌། །
གཞན་ ཡང་ རཀྴ་ སྲིན་ པོའི་ དགྲ་མདོས་དང༌། །སྲིན་མོའི་ཁྲམ་མདོས་ལམ་སེལ་བདུད་ཀྱི་མདོས། །ལ་
སོགས་མདོས་ཕྲན་དུ་མ་གསུངས་པ་ཡང༌། །སྣང་སྲིད་ལྷ་འདྲེ་ལས་ལ་འཛུད་ཐབས་ཡིན། །མདའ་སྟོན་
།
323

ཤཱཀྱ་འཕེལ་གྱི་གསུང་ལས་ཐོས། །གཞན་ཡང་ལྷ་འདྲེ་སྟོང་འདྲའི་རྒྱུད་ལས་ནི། གསུངས་པའི་མདོས་
ཕྲན་ཕོ་མདོས་མོ་མདོས་རྣམས། །སྟོང་ཕྲག་གཉིས་པོ་རྣམས་ཀྱང༌ལག༌ལེན་དང༌། །བཅས་པ་
་ཞུས་ཤིང་
འགའ་རེའི་ལག་ལེན་བྱས། གཞི་ཐོག་འཇམ་དབྱངས་རིན་ཆེན་རྒྱལ་མཚན་ལས། །དབུ་མ་ལུགས་ ཀྱི་
སེམས་བསྐྱེད་ཆོ་ག་ཐོས། །སློབ་དཔོན་སྙན་སྟོན་ཤཱཀྱ་སེང་གེ་ལས། །གསང་བ་སྙིང་པོའི་ཁོག་དབུབ་མང་
དུ་ཉན། །ཞི་ཁྲོ་གནས་ལུང་ཆ་གསུམ་དཔལ་སྡོམ་མ། །རྣམས་ཀྱི་སྒོམ་བཀོད་རྣམས་དང་ཟ་ཚོགས་དང༌། །
རྒྱུན་བཤགས་རྟ་ འཕྲེང་རྡོ་ རྗེ་ ལས་རིམ་དང༌། །སྐྱེ་བོ་གསོ་ཐིག་རྣམས་ཀྱི་བཀླགས་ལུང་ཞུས། །བླ་མ་
དགྱེར་སྟོན་ཀུན་དགའ་རྒྱ་མཚན་ལ། །ཐུགས་ཐིག་རྟ་རིམ་དབང་གི་གལ་པོ་ཡི། །རྩ་བ་འཕྲེང་པར་བཅས་
པ་རྣམས་ཀྱང་ཐོབ། །སྒྱུ་འཕྲུལ་བླ་མའི་སྒྲུབ་ཐབས་རྒྱུད་ཀྱི་དོན། །གསལ་བྱེད་ལ་ཤན་ལྟ་བའི་སྒྲོན་མེ་
དང༌། །ཁྲོ་བོའི་རྟོགས་པ་ལྷ་རྒྱུད་བཀའ་ལུང་དང༌། །པདྨས་མཛད་པའི་དཔེ་ཆུང་རང་གནས་ཐོབ། །རིམ་
དྲུག་ཡང་དག་རྩ་བ་མདོ་བྱང་བཅས། །གཞན་ཡང་ཞི་ཁྲོ་ལས་ཀྱི་གལ་ཕྲེང་དང༌། །ནམ་མཁའི་སྙིང་པོའི་
སེམས་བསྐྱེད་རྩ་བ་དང༌། །ཁྲོ་བོ་ཕྱག་རྒྱ་གཅིག་པ་ཞལ་གསུམ་དང༌། །ཕྱག་དྲུག་པ་དང་ཞལ་གཅིག་ཕྱག་
གཉིས་པ། །དེ་བཞིན་ཞི་བ་ཕྱག་རྒྱ་བཞི་པ་དང༌། །དབང་གི་མན་ངག་གསལ་ཐིག་ཐུགས་ཐིག་དང༌། །རྣ་
རྒྱུད་གསང་ཐིག་དབང་གི་འགྲེལ་པ་བཅས། །གཞན་ཡང་གཞལ་ཡས་མུན་སེལ་སྒྲོན་མ་དང༌། །སྦྱིན་སྲེག་
སྤྱི་དོན་བཅུ་གཅིག་པ་རྣམས་ཐོས། །རྒྱུད་ཀྱི་རྒྱལ་པོ་སྒྱུ་འཕྲུལ་རྒྱས་པ་དང༌། །སེམས་ལུང་ཆེན་མོ་ཁུ་བྱུག་
རོལ་པའི་མདོ། །ཧེ་རུ་ཀ་ཡི་གལ་པོ་ཆེ་ཆུང་དང༌། །འཇིག་རྟེན་འདས་མདོ་ཆེ་ཆུང་རྔམ་གློག་དང༌། །ཀུན་
འདུས་རིག་པའི་མདོ་ལ་སོགས་པ་ཡི། །ལུང་གི་མདོ་བདུན་རྣམས་ཀྱང་བདག་གིས་ཐོས། །གསང་བ་སྙིང་
པོའི་འགྲེལ་པ་སྤར་ཁབ་དང༌། །ཐེག་ཆེན་རྣལ་འབྱོར་ཞེན་ལོག་སྤོང་སྒྲོན་དང༌། །དད་པ་བསྐྱེད་སྒྲོན་ལྟ་བ་
གསལ་སྒྲོན་སོགས། །རྒྱུད་དང་ མན་ ངག་ ཕྲ་ མོ་ཇི་ རིགས་ཐོབ། །གཞན་ཡང་རྟ་མགྲིན་བདེ་གཤེགས་
འདུས་པ་ཡི། །བྱིན་རླབས་བཀའ་དང་དེ་ཡི་ཆོས་སྐོར་ལ། །ལོ་རྒྱུས་བརྩམས་ཚུལ་སྒྲུབ་ཐབས་རྩ་བ་དང༌། །
ཐེམས་ཀྱི་མན་ངག་རྣམ་པ་གསུམ་ཏེ་ལྔ། །ལས་བྱང་སྒོམ་ཁོག་མངོན་རྟོགས་བཅས་པས་བདུན། །ཕུར་
པས་བསྲེགས་དང་སྦྱིན་སྲེགས་མནན་དང་བཅུ། །སྲུང་ཟློག་ནད་པ་སྲིའུ་གསོ་བ་དང༌། །རྟ་མགྲིན་སྲུང་
སྒོ་བཞི་བཅུ་བཞི་ཚང༌། །ལས་བྱང་ཆེ་ཆུང་གཉིས་དང་དབང་ཀ་དང༌། །རྒྱུན་གཏོར་ནར་མ་གཏོར་ཆོག་
ཆུང་ངུ་དང༌། །རྩ་བ་གཅིག་ལ་ནང་ཚེགས་སུམ་བཅུ་ལྔ། །དེ་ལྟར་དབང་དང་གདམས་སྐོར་བཅས་པ་ཞུས། །
324

གྲུབ་ཆེན་ཨུ་རྒྱན་པ་རུ་གྲགས་པ་ལས། །བསྙེན་གནས་ཡན་ལག་བརྒྱད་པའི་ཆོ་ག་ཐོབ། །ཐུགས་རྗེ་ཆེན་
པོ་རྒྱལ་བ་རྒྱ་མཚོ་དང༌། །རྩྭ་མཆོག་རྟག་ཏུ་ངུ་ཡི་བཅུད་ལེན་ཞུས། །བླ་མ་རྟ་སྟོན་གཟི་བརྗིད་ཆེན་པོ་ལ། །
སངས་ རྒྱས་